stanford-oval/wikipedia huggingface dataset:
Voland Partners

Voland Partners on vuonna 2021 perustettu Pääomasijoitusyhtiö. Perustajaosakkaita ovat Veera Sylvius ja Jyrki Laune sekä aiemmin Siili Solutionsissa työskennelleet Erkka Niemi ja Samuli Siljamäki.
Vuonna 2022 julkaistun ensimmäisen rahaston strategiana on sijoittaa suomalaisiin kannattavasti kasvaviin teknologiayhtiöihin. Rahastoon on sijoittanut perinteisten eläkeyhtiöiden ja muiden instituutioiden ohella liuta nimekkäitä teknologiayrittäjiä. Rahastosta on tähän mennessä tehty viisi sijoitusta: Cloud1 Oy (2022), Balanco Oy (2023), Biila Solutions Oy (2023), Consultor Oy:n & Profit Consulting Oy:n yhdistyminen (2024) ja Luxid Group Oy (2024).
Aiheesta muualla

Voland Partnersin verkkosivut
Bjarne Commondt

Bjarne Commondt 1940-luvulla.
Bjarne Frithiof Commondt (aik. Kommonen, 9. joulukuuta 1911 Helsinki – 2. helmikuuta 1985 Turku) oli suomalainen näyttelijä, ohjaaja ja teatterinjohtaja. Commondt opiskeli vuosina 1927–1930 Helsingin konservatoriossa ja vuosina 1932–1934 Svenska Teaternin näyttelijäkoulussa. Hän toimi aluksi näyttelijänä ja järjestelijänä muun muassa Åbo Svenska Teater ja Wasa Teater -teattereissa. Vuonna 1943 hän perusti Aunuksen rintamalla toimineen Frontteatern-teatterin. Sodan jälkeen hän johti kiertävää Landsteatern-teatteria, joka tuotti pienimuotoisia näytelmiä ja operetteja monilla suomenruotsalaisilla paikkakunnilla vuoteen 1963 saakka. Sen jälkeen Commondt oli lyhyen aikaa Kuusankosken teatterin johtajana, jonka jälkeen hän siirtyi vuonna 1965 Turkuun. Turussa hän oli ohjaaja-näyttelijänä ensin Turun kaupunginteatterissa ja sen jälkeen Åbo Svenska Teaternissa. Hän ohjasi joitakin näytelmiä myös Naantalin teatterille. Commondtin ainoa merkittävä elokuvarooli oli Matti Kassilan elokuvassa Päämaja (1970).
Commondt palkittiin Pro Finlandia -mitalilla vuonna 1960.
Commondtin toinen puoliso oli Margaretha Fock, joka oli myös Landsteaternin kantavia näyttelijöitä.Ensimmäinen puoliso oli Doris Essen.
Thomas Stevenson Drew

Thomas Stevenson Drew
Thomas Stevenson Drew (25. elokuuta 1802 – tammikuu 1879) oli yhdysvaltalainen demokraattisen puolueen poliitikko.
Drew syntyi Tennesseessä ja muutti Louisianaan ja lopulta Arkansas'han. Hän toimi Arkansas'n neljäntenä kuvernöörinä vuosina 1844–1849 ja kuoli Teksasissa vuonna 1879.
Montoro

| Montoro |
| --- | --- |

 Montoro
 Koordinaatit: 40°49′16″N, 14°46′14″E 
Valtio:   Italia
Alue:  Campania
Maakunta:  Avellino
Perustettu:  3.12.2013
Pinta-ala:  
 – Maa:  40,14 km² km²
Väkiluku (2012):  19 509 
 – Väestötiheys:  486  as./km²
Infobox OKVirheellinen NIMI-arvo: 
Montoro on kunta Etelä-Italiassa Avellinon maakunnassa Campanian alueella. Kunta perustettiin vuonna 2013, kun kaksi kuntaa, Montoro Inferiore (10 579 asukasta) ja  Montoro Superiore (8 877 asukasta) yhdistyivät.
Sun Microsystems

| Sun Microsystems |
| --- | --- |

Yritysmuoto:  pörssiyhtiö
Perustettu:  1982
Perustaja:   Andreas Bechtolsheim  Bill Joy  Vinod Khosla  Scott McNealy 
Avainhenkilöt:  Jonathan Schwartz
Kotipaikka:  Yhdysvallat
Toimiala:  puolijohdeteollisuus, ohjelmistoteollisuus
Tuotteet:  mikroprosessorit, tietotekniikka, ohjelmistot
Liikevaihto:  13,873 mrd. USDmilloin?
Henkilöstö:  33 350 (2008)
Omistaja:  Oracle Corporation
Kotisivu:  www.oracle.com/sun
Infobox OKVirheellinen NIMI-arvo: 
Sun Microsystems on Yhdysvalloissa, Kalifornian Piilaaksossa päämajaansa pitävä tietokoneita, puolijohteita ja ohjelmistoja valmistava yritys.
Yrityksen perustivat Andreas Bechtolsheim, Bill Joy, Vinod Khosla ja Scott McNealy vuonna 1982.
Oracle ilmoitti ostavansa yhtiön 7,4 miljardilla dollarilla vuonna 2009. Kauppa valmistui vuonna 2010.
Aiheesta muualla

Wikimedia Commonsissa on kuvia tai muita tiedostoja aiheesta .
Sun Microsystems Laboratories The First Ten Years 1991−2001 (PDF) (englanniksi)
Sun Microsystemsin suomenkieliset sivut
Sun Microsystems (englanniksi)
Sun 1 tietokonemuseossa
Nysättra

| Nysättra |
| --- | --- |
 Pizzeria
 Nysättra
 Koordinaatit: 59°48′46″N, 18°53′45″E 
Valtio:   Ruotsi
Lääni:  Tukholman lääni
Maakunta:  Upplanti
Kunta:  Norrtälje
Väkiluku (31.12.2023):  268
Nysättra on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 268 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Nysättra Wikimedia Commonsissa
William Read Miller

William Read Miller
William Read Miller (23. marraskuuta 1823 – 29. marraskuuta 1887) oli yhdysvaltalainen demokraattisen puolueen poliitikko. Hän toimi Arkansas'n osavaltion kuvernöörinä vuosina 1877–1881.
Miller syntyi Batesvillessä, Arkansas'ssa, ja opiskeli lakia. Hänet on haudattu Mount Holly Cemeteryyn Little Rockiin.
Hangasjärvi (Kuhmoinen)

| Hangasjärvi |
| --- | --- |
 Maanmittauslaitoksen ortoilmakuva Hangasjärvestä. Kuvan ylälaidassa näkyy Hangasjärveen laskeva nimetön lampi.
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°45′58″N, 25°01′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arvajanjoen valuma-alue (14.26)
Laskuoja:  oja Köntinjärveen 
Järvinumero:  14.264.1.014
Mittaustietoja
Pinnankorkeus:  144,2 m  
Pituus:  1,2 km  
Leveys:  280 m  
Rantaviiva:  3,232 km  
Pinta-ala:  15,831 ha  
Saaria:  ei saaria 
 fiHangasjärvi 
Hangasjärvi on Pirkanmaalla Kuhmoisissa Jyrkysenkulman kylän lähellä sijaitseva järvi.
Maantietoa

Järven pinta-ala on 15,8 hehtaaria, se on 1,2 kilometriä pitkä ja 300 metriä leveä. Koillispuolelta työntyvä niemi jakaa järven etelä- ja pohjoisosan lähes erillisiksi järvenosiksi. Järven koillispuolinen Isomäki ja etelä- ja länsipuoliset kalliot nousevat paikoin yli 30 metriä järven pinnan yläpuolelle. Järvellä ei ole kartan mukaan saaria. Järven rantaviivan pituus on 3,2 kilometriä ja sen rannat ovat metsämaata. Rannoilla on viisi vapaa-ajan asuntoa.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Virtalanojan valuma-alueeseen (14.264) se kuuluu. Järven vedenpinnan korkeus on 144,2 metriä mpy. Siihen laskevat Ympyriäinen ja nimetön lampi. Laskuoja lähtee järven itäpäästä ja laskee 1,2 kilometrin päässä Köntinjärveen. Laskuojan pudotus on 32,4 metriä.
Historiaa

Vuoden 1966 peruskartassa järvi oli autio ja siihen laski vain nimetön lampi. Vuoteen 1981 mennessä Ympyriäisestä oli johdettu oja järveen. Vielä vuoden 1988 peruskartassakin järvi oli autio.
Alasin (Jämsä)

| Alasin |
| --- | --- |
Valtiot:  Suomi
Maakunnat:  Keski-Suomi, Pirkanmaa
Kunnat:  Jämsä, Kuhmoinen
Koordinaatit:  61°44′42″N, 25°08′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arvajanjoen valuma-alue (14.26)
Laskuoja:  Virtalanoja Pälämään 
Järvinumero:  14.264.1.001
Mittaustietoja
Pinnankorkeus:  90,7 m  
Pituus:  1 km  
Leveys:  250 m  
Rantaviiva:  3,098 km  
Pinta-ala:  10,515 ha  
Saaria:  ei saaria 
 fiAlasin 
Alasin on Keski-Suomessa Jämsässä ja Pirkanmaalla Kuhmoisissa Hassin kylän lähellä sijaitseva järvi.
Maantietoa

Järven pinta-ala on 10,5 hehtaaria, se on 1,0 kilometriä pitkä ja 250 metriä leveä. Järvellä ei ole kartan mukaan saaria ja sen rantaviivan pituus on 3,1 kilometriä. Rannat ovat pääosin metsämaata, mutta rannoilla on myös peltoja. Järvellä on kaksi taloa ja kaksi vapaa-ajan asuntoa. Jämsän ja Kuhmoisten välinen kunnanraja kulkee järven halki siten, että järven eteläosa kuuluu Kuhmoisiin ja pohjoisosa Jämsään.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Virtalanojan valuma-alueeseen (14.264) se kuuluu. Järven vedenpinnan korkeus on 90,7 metriä mpy. Siihen laskevat Salmijärvi ja Siilijärvi. Järvi laskee sen itäpäästä lähtevää Virtalanojaa pitkin Pälämään. Virtalanojan pituus on 1,2 kilometriä ja pudotus 1,5 metriä.
Historiaa

Vuoden 1966 peruskartassa järvellä oli kaksi taloa, mutta vuoteen 1986 mennessä järvelle oli rakennettu kaksi taloa lisää.
Frank D. White

| Frank D>  White |
| --- | --- |
 Frank D. White vuonna 1995
Arkansasin 41. kuvernööri
 19. tammikuuta 1981 – 11. tammikuuta 1983  
Varakuvernööri:  Winston Bryant
Edeltäjä:  Bill Clinton
Seuraaja:  Bill Clinton
Henkilötiedot
Syntynyt: 4. kesäkuuta 1933 Texarcana, Texas
Kuollut: 21. toukokuuta 2003 (69 vuotta) Little Rock, Arkansas
Ammatti:  pankkiiri, pörssimeklari
Puoliso:  Mary Blue Hollenberg White (1961–1973) Gay Daniels White (1975-2003)
Tiedot
Puolue:  Demokraatit (vuoteen 1980) Republikaanit (vuodesta 1980)
Frank Durward White (4. kesäkuuta 1933 – 21. toukokuuta 2003) oli yhdysvaltalainen republikaanisen puolueen poliitikko, joka toimi Arkansas'n kuvernöörinä vuosina 1981–1983.
White syntyi Texarkanassa, Teksasissa, ja työskenteli poliittisen uransa ohella liikealalla. Arkansas'n kuvernöörinä häntä edelsi ja seurasi Bill Clinton. White kuoli sydänkohtaukseen Little Rockissa toukokuussa 2003.
Hästängen och Mora

| Hästängen och Mora |
| --- | --- |
 Hästängen och Mora
 Koordinaatit: 59°38′19″N, 18°40′00″E 
Valtio:   Ruotsi
Lääni:  Tukholman lääni
Maakunta:  Upplanti
Kunta:  Norrtälje
Väkiluku (31.12.2023):  740
Hästängen och Mora on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 740 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Hästängen och Mora Wikimedia Commonsissa
Henrik Koivisto

| Henrik Koivisto> Henkilötiedot |
| --- | --- |
Syntynyt: 9. huhtikuuta 1990 (ikä 34) Kerava, Suomi
Kansalaisuus:   Suomi
Jääkiekkoilija
Lempinimi:  Hege, Hemppa
Pelipaikka:  keskushyökkääjä
Maila:  vasen
Pituus:  180 cm
Paino:  82 kg
Pelaajaura
Pääsarjaura:  2013–2019
Seurat:  Kiekko-Vantaa (Mestis) Jukurit (Mestis/SML) Jokerit (SML) Lukko (SML) Sport (SML) KooKoo (SML) HIFK (SML)
Henrik Kristian Koivisto (s. 9. huhtikuuta 1990 Kerava) on suomalainen entinen jääkiekkoilija. Hän oli pelipaikaltaan keskushyökkääjä, mutta Koivisto osasi pelata myös laidassa. Hän pelasi urallaan SM-liigaa Jokereissa, Rauman Lukossa, Vaasan Sportissa, Mikkelin Jukureissa, KooKoossa ja Helsingin IFK:ssa yhteensä 272 runkosarjaottelua tehopistein 33+75=108 ja kolme playoff-ottelua ilman tehopisteitä. Koivisto ei voittanut yhtään miesten SM-mitalia, mutta hän voitti Jukureissa Mestiksen mestaruuden vuonna 2013, jolloin Koivisto teki joukkueen mestaruuden ratkaisseen voittomaalin.
Ura > Maajoukkueura

| Mitalit> Maa:   Suomi.Miesten jääkiekko.Ivan Hlinkan muistoturnaus  | Mitalit> Maa:   Suomi.Miesten jääkiekko.Ivan Hlinkan muistoturnaus  | Mitalit> Maa:   Suomi.Miesten jääkiekko.Ivan Hlinkan muistoturnaus  | Maa:   Suomi> Miesten jääkiekko. |
| --- | --- | --- | --- |
|  Hopeaa | Hodonín 2007 | jääkiekko |  |
Koivisto pelasi alle 18-vuotiaiden Ivan Hlinkan muistoturnauksessa vuonna 2007, jolloin hän voitti hopeaa. Yhteensä Koivisto pelasi seitsemän poikien maaottelua.
Muuta

Koivistolla on Sara-puolinsa kanssa vuonna 2019 syntynyt tytär Livia ja vuonna 2021 syntynyt poika Linus. Hänen isosiskonsa on mm. Fitnesspäiväkirjat -tositelevisiosarjasta tunnettu liikunnanohjaaja Nanna Karalahti, joka oli naimisissa Henrikin kanssa Jokereissa pelanneen, entisen NHL- ja maajoukkuepuolustaja Jere Karalahden kanssa.. Nannan lisäksi Henrikillä on kaksi muuta siskoa.
Vuonna 2019 Koivisto helmikuusta lähtien pyörittänyt Illegal Vision -nimistä yritystä, joka tarjoaa modernia video- ja valokuvauspalvelua sekä ideoi graafisia WordPress-verkkosivuja. Koivisto toiminut yrityksensä kautta myös tuottajana kesäkuussa 2020 Spotifyssa ja YouTubessa alkaneessa jääkiekkoaiheisessa Jargoni -podcastissa, jossa juontajina toimivat hänen entiset joukkuetoverinsa Siim Liivik ja Ilmari Pitkänen.
Syväjärvi (Kuhmoinen, Jyrkysenkulma)

| Syväjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°44′23″N, 25°05′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arvajanjoen valuma-alue (14.26)
Laskuoja:  oja Murtoseen 
Järvinumero:  14.264.1.006
Mittaustietoja
Pinnankorkeus:  109,2 m  
Pituus:  240 m  
Leveys:  130 m  
Rantaviiva:  0,596 km  
Pinta-ala:  2,097 ha  
Saaria:  ei saaria 
 fiSyväjärvi 
Syväjärvi on Pirkanmaalla Kuhmoisissa Jyrkysenkulman kylän lähellä sijaitseva järvi.
Maantietoa

Järven pinta-ala on 2,1 hehtaaria, se on 250 metriä pitkä ja 150 metriä leveä. Kaakkoispuolinen Korkiavuori nousee yli 80 metriä järven pinnan yläpuolelle. Järvellä ei ole kartan mukaan saaria ja se on autio. Rantaviivan pituus on 600 metriä ja rannat ovat metsämaata.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Virtalanojan valuma-alueeseen (14.264) se kuuluu. Järven vedenpinnan korkeus on 109,2 metriä mpy. Sen eteläpäähän laskee yksi oja. Laskuoja lähtee järven pohjoispäästä ja laskee 350 metrin päässä Murtoseen. Laskuojan pudotus on 8,2 metriä.
Historiaa

Vuoden 1966 peruskartassa järven lounaisrannalla oli pelto, mutta se oli metsittynyt vuoteen 1986 mennessä.
Pahujärvi (Kuhmoinen)

| Pahujärvi |
| --- | --- |
Valtiot:  Suomi
Maakunnat:  Pirkanmaa, Keski-Suomi
Kunnat:  Kuhmoinen, Jämsä
Koordinaatit:  61°45′27″N, 25°05′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arvajanjoen valuma-alue (14.26)
Laskuoja:  oja Heikjärveen 
Järvinumero:  14.264.1.007
Mittaustietoja
Pinnankorkeus:  109 m  
Pituus:  1 km  
Leveys:  280 m  
Rantaviiva:  2,485 km  
Pinta-ala:  13,472 ha  
Saaria:  ei saaria 
 fiPahujärvi 
Pahujärvi on Pirkanmaalla Kuhmoisissa ja Keski-Suomessa Jämsässä Hassin kylän lähellä sijaitseva järvi.
Maantietoa

Järven pinta-ala on 13,5 hehtaaria, se on 1,0 kilometriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 2,5 kilometriä ja sen rannat ovat pääosin metsämaata. Järvellä on kolme taloa ja kuusi vapaa-ajan asuntoa. Asutus painottuu järven pohjoisosaan. Jämsän ja Kuhmoisten välinen kunnanraja kulkee järven halki ja jakaa sen kahteen suunnilleen yhtä suureen osaan siten, että järven pohjoisosa kuuluu Jämsään ja eteläosa Kuhmoisiin.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Virtalanojan valuma-alueeseen (14.264) se kuuluu. Järven vedenpinnan korkeus on 109 metriä mpy. Siihen laskevat Pajulammi ja Sammalinen. Laskuoja lähtee järven itäpäästä ja laskee 800 metrin päässä Heikjärveen. Laskuojan pudotus on 10,9 metriä.
Historiaa

Vuoden 1966 peruskartassa järvellä oli neljä taloa ja koillis- ja luoteisrannoilla oli peltoa. Vuoteen 1981 mennessä järvelle oli rakennettu kaksi taloa lisää ja luoteisrannan pelto oli metsittynyt. Vuoteen 1988 mennessä järvelle oli rakennettu seitsemäs talo.
Kosken Tl vaakuna

Kosken Tl vaakuna
Kosken Tl vaakuna on Kosken Tl kunnan tunnus. Vaakunan aiheen kannustähti viittaa sekä Hevonlinnan, jossa on aikanaan ollut linnavarustus, että sinne johtavan Huovintien nimiin. Lohenpyrstökoro saa renkaan muistuttamaan vesimyllyn ratasta, joka yhdistää tunnuksen epäsuorasti myös kunnan nimeen.
Vaakunan selitys kuuluu ”punaisessa kentässä kuusisakaraista kannustähteä ympäröivä rengas, jonka ulkoreuna on lohenpyrstökoroinen, molemmat hopeaa.” Vaakunan on suunnitellut Gustaf von Numers, ja Kosken Tl kunnanvaltuusto hyväksyi sen 13. kesäkuuta 1966. Sisäasiainministeriö vahvisti vaakunan käyttöön 21. syyskuuta samana vuonna.
Jaxon Smith-Njigba

Laitahyökkääjä Jaxon Smith-Njigba vuonna 2023.
Jaxon Smith-Njigba (s. 14. helmikuuta 2002 Nacogdoches, Teksas, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Smith-Njigba edustaa NFL-joukkue Seattle Seahawksia. Ennen NFL-uraansa hän pelasi Ohion osavaltionyliopiston joukkueessa. Seahawks varasi hänet ensimmäisellä kierroksella 20. varausvuorolla vuoden 2023 NFL:n varaustilaisuudessa. Toukokuussa 2023 Smith-Njiggba teki Seahawksin kanssa nelivuotisen ja noin 14,4 miljoonan dollarin arvoisen tulokassopimuksen. Smith-Njigba on pelannut 34 NFL:n runkosarjan ottelua. Näissä otteluissa hänellä on 163 kiinniottoa, 1 758 kiinniottojaardia ja kymmenen kiinniotolla tehtyä touchdownia. Hän on edennyt juoksemalla 26 jaardia. Tilastot päivitetty kauden 2024 jälkeen.
Oxhalsö

| Oxhalsö |
| --- | --- |

 Oxhalsö
 Koordinaatit: 59°37′57″N, 18°57′54″E 
Valtio:   Ruotsi
Lääni:  Tukholman lääni
Maakunta:  Upplanti
Kunta:  Norrtälje
Väkiluku (31.12.2023):  208
Oxhalsö on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 740 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Oxhalsö Wikimedia Commonsissa
Keski-Palokan koulu

| Keski-Palokan koulu |
| --- | --- |

Sijainti:  Saarijärventie 56, 40270 Palokka, Jyväskylä
Koordinaatit:  62°17′33.4″N, 25°42′54.4″E
Tyyppi:  Peruskoulu
Luokat:  1–6
Oppilaita:  n. 550
Verkkosivut
Keski-Palokan koulu (aikaisemmin Palokan kansakoulu) on perusopetuksen luokkien 1–6 koulu eli alakoulu Jyväskylän Palokassa, Haukkamäen kaupunginosassa. Oppilaita on noin 550. Kutakin vuosikurssia on enimmäkseen neljä rinnakkaisluokkaa.lähde?
Historia

Keski-Palokan koulua edeltänyt Palokan kansakoulu perustettiin vuonna 1903. Koulun ensimmäiseksi opettajaksi ja johtajaksi valittiin Helena Kiljander. Oppilasmäärän kasvamisen seurauksena uusi koulurakennus rakennettiin jo vuonna 1922.
Koulurakennuksen käydessä jälleen liian pieneksi kolmannen koulurakennuksen rakentaminen aloitettiin vuonna 1955, jonka yhteydessä ensimmäinen päärakennus purettiin. Oppilasmäärän kasvu kuitenkin jatkui 1970- ja 1980-luvuilla Palokan taajaman kasvaessa, jonka lisäksi Saarenmaan ja Tyyppälän koulujen viides- ja kuudesluokkalaiset siirrettiin Palokan kouluun vuonna 1973. Tilaongelmiin puututtiin perustamalla uusi Palokan koulukeskus Pappilanrinteelle, jonka valmistuttua vanha Palokan koulu uudelleennimettiin Keski-Palokan kouluksi. Uudeksi nimeksi ehdotettiin myös Haukkamäen ala-astetta ja Tuulensuun ala-astetta.
Keski-Palokan koulua laajennettiin vielä kerran Jyväskylän maalaiskunnan aikana vuosina 1987-1988. Maalaiskunnan ja kaupungin yhdistymisen jälkeen aloitettiin koulun peruskorjaaminen, joka valmistui vuonna 2011. Kouluun saatiin tällöin muun muassa uusi liikuntasali.
Sammalinen (Kuhmoinen)

| Sammalinen |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°45′34″N, 25°04′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arvajanjoen valuma-alue (14.26)
Laskuoja:  oja Pahujärveen 
Järvinumero:  14.264.1.009
Mittaustietoja
Pinnankorkeus:  110,7 m  
Pituus:  200 m  
Leveys:  130 m  
Rantaviiva:  0,469 km  
Pinta-ala:  1,231 ha  
Saaria:  ei saaria 
 fiSammalinen 
Sammalinen on Pirkanmaalla Kuhmoisissa Jyrkysenkulman kylän lähellä sijaitseva lampi.
Maantietoa

Lammen pinta-ala on 1,2 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 450 metriä ja sen rannat ovat metsämaata. Lammen itärannalla on yksi vapaa-ajan asunto. Kuhmoisten ja Jämsän välinen kunnanraja kulkee aivan lammen koillispuolelta, mutta lampi kuuluu kokonaisuudessaan Kuhmoisiin.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Virtalanojan valuma-alueeseen (14.264) se kuuluu. Lammen vedenpinnan korkeus on 110,7 metriä mpy. Sen lounaispäähän laskee Köntinjärvestä tuleva oja. Laskuoja lähtee lammen kaakkoispäästä ja laskee 450 metrin päässä Pahujärveen. Laskuojan pudotus on 1,7 metriä.
Historiaa

Vuoden 1966 peruskartassa lammen ympäristössä oli peltoa. Vuoden 1981 peruskartassa pellot olivat osittain metsittyneet ja vuoteen 1988 mennessä ne olivat metsittyneet täysin.
Gösta Stenman

Gösta Stenman (13. syyskuuta 1888 Oulu – 19. maaliskuuta 1947 Tukholma) oli merkittävä suomalainen taidekauppias, taiteenkeräilijä ja mesenaatti. Hän pääsi ylioppilaaksi 1908. Ennen taidekauppiaan uraa Stenman työskenteli toimittajana 1908–1912 Suomen Tietotoimistossa ja perusti oman uutistoimiston.
Gösta Stenman tuki monia 1900-luvun alun suomalaisia taidemaalareita, joukossa muun muassa aikalaistaiteilijat Helene Schjerfbeck ja Tyko Sallinen, jotka Stenman palkkasi galleriansa kuukausipalkkaisiksi taiteilijoiksi. Taidemaalari Juho Mäkelä, joka oli Stenmanin läheinen ystävä ja ensimmäinen hänen taidekauppiaan urallaan tukema taiteilija, maalasi Stenmanista nuoruusmuotokuvan.
Helene Schjerfbeck
Maalauksia
Hjördis | Hälytys | Mustataustainen omakuva | Omakuva, valoa ja varjoa | Ovi | Ryöväri paratiisin portilla | Sininauhainen tyttö | Tanssiaiskengät | Toipilas | Tyttö hiekkakuopassa | Äitini
Artikkeleita
Constantin Guys | Einar Reuter | Magnus Schjerfbeck | Gösta Stenman | Helena Westermarck | Maria Wiik
Stenmanin kokoamiin taideteoksiin kuului myös renessanssitaiteen helmiä, kuten Rubensin, Tizianin ja Rembrandtin teoksia. Hän yhdisti toiminnassaan paitsi kansallisen ja kansainvälisen, myös vanhan ja modernin taiteen.
Vuonna 1919 hän avasi taidepalatsin entiseen Aleksanterin poikakimnaasin taloon (talossa toimi myöhemmin Uuden Suomen toimitus ja se sijaitsee nykyisin Mannerheimintie 6:ssa) Svenska Teaternia vastapäätä, ja siellä hän järjesti monia julkisuutta saaneita näyttelyitä.
Taidesalongin toiminta päättyi Helsingissä 1927, kun Stenman muutti perheineen Ruotsiin. Stenman avasi myös Tukholmassa taidesalongin laajentaen toimintaansa taidekauppiaana Pariisiin ja Lontooseen. Kuningas Kustaa V myönsi hänelle vuonna 1937 hovi-intendentin eli Ruotsin kuninkaallisten taidekokoelmien hoitajan arvon.  Viimeisenä elinvuotenaan Stenman vietti pari kuukautta New Yorkissa tutustuen muun muassa Frickin taidemuseon kokoelmiin.
Stenmanin perilliset ovat lahjoittaneet hänen arkistonsa Valtion taidemuseon Kuvataiteen keskusarkistoon. Arkistoa on jo hyödyntänyt Camilla Hjelm Stenmania käsittelevässä väitöskirjassaan.
Kirjallisuutta

Krohn, Eino: Gösta Stenman - löytöretkeilijä taiteen maailmassa.  Helsinki:  WSOY, 1970.
Hjelm, Camilla: Modernismens förespråkare, Gösta Stenman och hans konstsalong.  (Väitöskirja, Helsingin yliopisto)  Valtion taidemuseo, Kuvataiteen keskusarkisto, 2009.  ISBN 978-951-53-3182-3  (ruotsiksi)
Aiheesta muualla

Eeva Järvenpää: Gösta Stenmanin upea taidepalatsi avasi ovensa Helsingin Sanomat. 24.2.2008. Viitattu 15.10.2008.
Stenmanin myyntinäyttely herättää suurta huomiota. Marraskuun ryhmän tuotteet enimmän kysyttyjä. Hra Stenman ei aio lopettaa toimintaansa taidekauppiaana, Iltalehti, 26.01.1925, nro 20, s. 3, Kansalliskirjaston digitaaliset aineistot
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Suomi (KANTO)  Yhdysvallat  Ruotsi 
Henkilöt:  Kansallisbiografia  Uppslagsverket Finland  Biografiasampo 
Muut:  IdRef
Östersundomin kirkko

| Östersundomin kirkko Östersundoms kyrka |
| --- | --- |
 Östersundomin kirkko toukokuussa 2024
Sijainti:  Kappelintie 65, Östersundom, Helsinki
Seurakunta:  Helsingin Mikaelin seurakunta,Matteus församling
Rakentamisvuosi:  1754
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Östersundomin eli Itäsalmen kirkko (ruots. Östersundoms kyrka) on Helsingissä sijaitseva kirkko, joka ennen vuotta 2009 kuului Sipooseen. Kirkko on nykyisen Helsingin vanhin. 
Östersundomin kirkko siirtyi vuoden 2009 alusta Sipoon suomalaiselta ja ruotsalaiselta seurakunnalta Helsingin Mikaelin seurakunnalle ja Matteus församlingille Sipoon lounaisosien liittyessä osaksi Helsinkiä.